5 บิ๊กรับเหมา ตบเท้ายื่นซองชิงงาน “รถไฟฟ้าสีม่วง”
5 บิ๊กรับเหมา ตบเท้ายื่นซองประกวดราคาประมูลงาน “รถไฟฟ้าสีม่วง” ช่วงเตาปูน - ราษฎร์บูรณะ (วงแหวนกาญจนาภิเษก)
5 บิ๊กรับเหมา ตบเท้ายื่นซองชิงงาน “รถไฟฟ้าสีม่วง” ช่วงเตาปูน - ราษฎร์บูรณะ (วงแหวนกาญจนาภิเษก)
27 ธ.ค. 2564

การรถไฟฟ้าขนส่งมวลชนแห่งประเทศไทย (รฟม.) ได้เปิดประกวดราคาจ้างก่อสร้างงานโยธา โครงการรถไฟฟ้าสายสีม่วง ช่วงเตาปูน – ราษฎร์บูรณะ (วงแหวนกาญจนาภิเษก) ด้วยวิธีประกวดราคานานาชาติ โดยมีเอกชนทั้งบริษัทของไทยและต่างชาติ เข้าซื้อซอง รวมทั้งสิ้น 12 บริษัท และกำหนดยื่นซองประกวดราคาในวันที่ 27 ธ.ค.64 เวลา 09.00 – 15.00 น. ที่สำนักงาน รฟม.
โดยตั้งแต่ช่วงเช้า มีเอกชนทยอยเข้ายื่นเอกสารประกวดราคาต่อเนื่อง โดยกลุ่มแรก คือ CKST-PL JOINT VENTURE ประกอบด้วย บริษัท ช.การช่าง จำกัด (มหาชน) หรือ CK และบริษัท ซิโน-ไทย เอ็นจิเนียริ่ง แอนด์ คอนสตรัคชั่น จำกัด (มหาชน) หรือ STEC
กลุ่มต่อมา คือ ITD-NWR MRT ประกอบด้วย บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD และ บริษัท เนาวรัตน์พัฒนาการ จำกัด (มหาชน) หรือ NWR ต่อมา คือ  บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ
รายงานข่าวแจ้งว่า เบื้องต้นกลุ่ม CK และ กลุ่ม ITD ยื่นซองประมูลครบทั้ง 6 สัญญา
สำหรับผู้สนใจเข้าร่วมซื้อเอกสารประกวดราคาฯ ในช่วงเวลาดังกล่าวรวม 12 ราย (บริษัทไทย จำนวน 7 ราย และบริษัทต่างชาติ จำนวน 5 ราย) โดยมีผู้สนใจซื้อเอกสารประกวดราคาฯ แบ่งออกได้ ดังนี้
สัญญาที่ 1 งานจ้างออกแบบควบคู่การก่อสร้างงานโยธา โครงสร้างใต้ดิน ช่วงหอสมุดแห่งชาติ จำนวน 10 ราย
สัญญาที่ 2 งานจ้างออกแบบควบคู่การก่อสร้างงานโยธา โครงสร้างใต้ดิน ช่วงหอสมุดแห่งชาติ – ผ่านฟ้า จำนวน 10 ราย
สัญญาที่ 3 งานจ้างออกแบบควบคู่การก่อสร้างงานโยธา โครงสร้างใต้ดิน ช่วงผ่านฟ้า – สะพานพระพุทธยอดฟ้า จำนวน 10 ราย
สัญญาที่ 4 งานจ้างออกแบบควบคู่การก่อสร้างงานโยธา โครงสร้างใต้ดิน ช่วงสะพานพระพุทธยอดฟ้า – ดาวคะนอง จำนวน 10 ราย
สัญญาที่ 5 งานจ้างก่อสร้างงานโยธา โครงสร้างยกระดับ ช่วงดาวคะนอง – ครุใน จำนวน 9 ราย
สัญญาที่ 6 งานจ้างออกแบบควบคู่การก่อสร้างงานระบบราง ช่วงเตาปูน – ครุใน จำนวน 7 ราย
 